# Riu Nyabarongo

El riu Nyabarongo és el principal riu de Ruanda. Forma part de la conca del Nil. El riu neix en el bosc Nyungwe, en un lloc que alguns consideren la més allunyada de les fonts del Nil. Des d'allí flueix cap al nord i després cap al sud-est del país, on desemboca en el riu Kagera, del que és el principal tributari.

## Curs

El Nyabarongo neix d'una sèrie de rierols en el sud-oest de Rwanda. El més llarg d'ells, el Rukarara sorgeix en el bosc Nyungwe, a pocs quilòmetres al sud de Gisovu. Quan el Nyabarongo conflueix al seu torn amb el riu Akanyaru, dona lloc al naixement del riu Akagera, i, aigües avall, en rebre aquest per la dreta al riu Ruvubu, dona lloc finalment al riu Kagera.

## Aiguamolls

El curs del Nyabarongo flueix a través d'una zona d'aiguamolls de gran importància ecològica d'uns 142 km² d'extensió. Acull a espècies amenaçades, especialment ocells, com el martinet de Madagascar o martinet ros de Madagascar (Ardeola idae), espècie amenaçada; l'especie gairebé amenaçada gonolek dels papirs (Laniarius mufumbiri), de la família de les malaconotidae; i l'espècie vulnerable grua coronada collgrisa (Balearica regulorum). També hi ha exemplars de sitatunga (Tragelaphus spekii), en situació de risc mínim.
Aquests aiguamolls estan sota seriosa pressió agrícola i no tenen cap protecció especial.
Les següents espècies, que habiten en els aiguamolls del Nyabarongo, estan qualificades com a amenaçades: Laniarius mufumbiri, Cisticola carruthersi, Bradypterus carpalis, Chloropeta gracilirostris, Turdoides sharpei, Ploceus castanops, Nesocharis ansorgei i Serinus koliensis.

## Referències

* ↑ Grainger, Lisa «Journey to the source of the Nile». The Daily Telegraph, 01-04-2006 [Consulta: 2 desembre 2011].
* ↑ «Industrial discharges of metals in Kigali, Rwanda, and the impact on drinking water quality». [Consulta: 9 setembre 2010].
* ↑ ITMB Publishing. Rwanda/Burundi Travel Map. Richmond, British Columbia: International Travel Maps, 2007. ISBN 978-1-55341-380-6.
* ↑ «Nyabarongo: Rwanda». [Consulta: 9 setembre 2010].
* ↑ «Conservation of Nyabarongo Wetlands for Sustainable Livelihoods, Rwanda». [Consulta: 9 setembre 2010].
* 1 2 «BirdLife IBA Factsheet, RW004 Nyabarongo wetlands». [Consulta: 9 setembre 2010].

## Bibliografia

* «BirdLife IBA Factsheet, RW004 Nyabarongo wetlands». [Consulta: 9 setembre 2010].
* «Conservation of Nyabarongo Wetlands for Sustainable Livelihoods, Rwanda». [Consulta: 9 setembre 2010].
* Gasana, J.; Twagilimana, L.; Hallenbeck, W.; Brenniman, G. «Industrial discharges of metals in Kigali, Rwanda, and the impact on drinking water quality». Bulletin of Environmental Contamination and Toxicology, 58, 4, 01-04-1997 [Consulta: 26 març 2013].
* «Nyabarongo: Rwanda». Geographic Names. [Consulta: 9 setembre 2010].
* Grainger, Lisa «Journey to the source of the Nile». The Daily Telegraph, 01-04-2006 [Consulta: 2 desembre 2011].
* Hughes, Ralph H.; Hughes, Jane S.; Bernacsek, G. M.. Iucn Directory of African Wetlands. IUCN, 1992, p. 205. ISBN 978-2-88032-949-5 [Consulta: 25 març 2013].
* ITMB Publishing. Rwanda/Burundi Travel Map. Richmond, British Columbia: International Travel Maps, 2007. ISBN 978-1-55341-380-6.
* «RWANDA». Ramsar Wetlands. [Consulta: 26 març 2013].
* Streissguth, Tom. Rwanda in Pictures. Twenty-First Century Books, 2008. ISBN 978-0-8225-8570-1 [Consulta: 25 març 2013].